CELEX: 32018D1590
Language: lv
Date: 2018-10-19 00:00:00
Title: Komisijas Lēmums (ES) 2018/1590 (2018. gada 19. oktobris), ar ko attiecībā uz tādu ekoloģisko kritēriju spēkā esības termiņu, pēc kuriem piešķir ES ekomarķējumu noteiktiem produktiem, un saistīto novērtēšanas un verifikācijas prasību spēkā esības termiņu groza Lēmumu 2012/481/ES, Lēmumu 2014/391/ES, Lēmumu 2014/763/ES un Lēmumu 2014/893/ES (izziņots ar dokumenta numuru C(2018) 6805) (Dokuments attiecas uz EEZ.)

23.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 264/24
               
            
         KOMISIJAS LĒMUMS (ES) 2018/1590
         (2018. gada 19. oktobris),
         ar ko attiecībā uz tādu ekoloģisko kritēriju spēkā esības termiņu, pēc kuriem piešķir ES ekomarķējumu noteiktiem produktiem, un saistīto novērtēšanas un verifikācijas prasību spēkā esības termiņu groza Lēmumu 2012/481/ES, Lēmumu 2014/391/ES, Lēmumu 2014/763/ES un Lēmumu 2014/893/ES
         
            
               (izziņots ar dokumenta numuru C(2018) 6805)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
         apspriedusies ar Eiropas Savienības Ekomarķējuma komiteju,
         tā kā:
         
                     (1)
                  
                  
                     Termiņš, līdz kuram ir spēkā Komisijas Lēmumā 2012/481/ES (2) noteiktie ekoloģiskie kritēriji, pēc kuriem piešķir ES ekomarķējumu apdrukātam papīram, un ar minētajiem kritērijiem saistītās novērtēšanas un verifikācijas prasības, aprit 2018. gada 31. decembrī.
                  
               
                     (2)
                  
                  
                     Termiņš, līdz kuram ir spēkā Komisijas Lēmumā 2014/391/ES (3) noteiktie ekoloģiskie kritēriji, pēc kuriem piešķir ES ekomarķējumu gultas matračiem, un ar minētajiem kritērijiem saistītās novērtēšanas un verifikācijas prasības, aprit 2018. gada 23. jūnijā.
                  
               
                     (3)
                  
                  
                     Termiņš, līdz kuram ir spēkā Komisijas Lēmumā 2014/763/ES (4) noteiktie ekoloģiskie kritēriji, pēc kuriem piešķir ES ekomarķējumu absorbējošiem higiēnas produktiem, un ar minētajiem kritērijiem saistītās novērtēšanas un verifikācijas prasības, aprit 2018. gada 24. oktobrī.
                  
               
                     (4)
                  
                  
                     Termiņš, līdz kuram ir spēkā Komisijas Lēmumā 2014/893/ES (5) noteiktie ekoloģiskie kritēriji, pēc kuriem piešķir ES ekomarķējumu noskalojamiem kosmētikas līdzekļiem, un ar minētajiem kritērijiem saistītās novērtēšanas un verifikācijas prasības, aprit 2018. gada 9. decembrī.
                  
               
                     (5)
                  
                  
                     Atbilstoši 2017. gada 30. jūnija ES ekomarķējuma atbilstības pārbaudes (REFIT) (6) secinājumiem Komisija pirms pagarināšanas ierosinājuma ir kopā ar ES Ekomarķējuma komiteju novērtējusi katras produktu grupas relevanci. Novērtējumā apstiprinājās, ka pašreizējie ekoloģiskie kritēriji, kā arī ar tiem saistītās novērtēšanas un verifikācijas prasības, kuri noteikti ar Lēmumu 2012/481/ES, Lēmumu 2014/391/ES, Lēmumu 2014/763/ES un Lēmumu 2014/893/ES, ir piemēroti. Šajā novērtējumā turklāt bija apliecināts, cik relevanti ir šīs produktu grupas saglabāt ES ekomarķējuma tvērumā, dažos gadījumos gan tās apvienojot ar citām esošām produktu grupām, lai produktu grupu līmenī panāktu lielāku sinerģiju un veicinātu ES ekomarķējuma ieviešanos. Pārskatīšanā pienācīga uzmanība būtu jāvelta saskanībai starp relevantajām ES rīcībpolitikām, tiesību aktiem un zinātniskajām liecībām.
                  
               
                     (6)
                  
                  
                     Apdrukāta papīra izstrādājumi un pārveidota papīra izstrādājumi ir ļoti cieši saistītas produktu grupas. Turklāt notiek pārskatīšanas process attiecībā uz iespiedpapīra ražojumiem, kas ir apdrukāta papīra izstrādājumu substrāts. Lai uzlabotu sinerģiju un intensificētu ES ekomarķējuma piešķiršanu šīm produktu grupām, apdrukāta papīra izstrādājumu pašreizējo kritēriju spēkā esības termiņš būtu jāpielāgo pārveidota papīra izstrādājumu kritēriju termiņam – 2020. gada 31. decembrim.
                  
               
                     (7)
                  
                  
                     Lai intensificētu ES ekomarķējuma piešķiršanu gultas matračiem, būtu jāapsver šīs produktu grupas apvienošana ar produktu grupu “Mēbeles”. Sperot pirmo soli, pašreizējo gultas matračiem piemērojamo kritēriju spēkā esības termiņš būtu jāpielāgo mēbeļu kritēriju termiņam – 2022. gada 28. jūlijam.
                  
               
                     (8)
                  
                  
                     Kas attiecas uz absorbējošiem higiēnas produktiem, lai tirgum un pašreizējiem un nākamajiem licenciātiem nodrošinātu stabilitāti, kā iespaidā ekomarķējuma iegūšana nozarē varētu vēl izplatīties, absorbējošiem higiēnas produktiem pašlaik piemērojamo ES ekomarķējuma kritēriju termiņš būtu jāpagarina līdz 2022. gada 31. decembrim.
                  
               
                     (9)
                  
                  
                     Noskalojamiem kosmētikas līdzekļiem piemērojamo ES ekomarķējuma kritēriju spēkā esības termiņš būtu jāpagarina līdz 2021. gada 31. decembrim, lai varētu pabeigt to pārskatīšanu.
                  
               
                     (10)
                  
                  
                     Tātad minēto kritēriju un novērtēšanas un verifikācijas prasību spēkā esības termiņu ir lietderīgi pagarināt.
                  
               
                     (11)
                  
                  
                     Tādēļ attiecīgi būtu jāgroza Lēmums 2012/481/ES, Lēmums 2014/391/ES, Lēmums 2014/763/ES un Lēmums 2014/893/ES.
                  
               
                     (12)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2012/481/ES 4. pantu aizstāj ar šādu:
            
               
                  “4. pants
                  Produktu grupai “apdrukāts papīrs” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2020. gada 31. decembrim.”;
               
            
         
         
            2. pants
            Lēmuma 2014/391/ES 4. pantu aizstāj ar šādu:
            
               
                  “4. pants
                  Produktu grupai “gultas matrači” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2022. gada 28. jūlijam.”;
               
            
         
         
            3. pants
            Lēmuma 2014/763/ES 4. pantu aizstāj ar šādu:
            
               
                  “4. pants
                  Produktu grupai “absorbējoši higiēnas produkti” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2022. gada 31. decembrim.”;
               
            
         
         
            4. pants
            Lēmuma 2014/893/ES 4. pantu aizstāj ar šādu:
            
               
                  “4. pants
                  Produktu grupai “noskalojami kosmētikas līdzekļi” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2021. gada 31. decembrim.”
               
            
         
         
            5. pants
            Šis lēmums ir adresēts dalībvalstīm.
         
         
            Briselē, 2018. gada 19. oktobrī
            
               
                  Komisijas vārdā –
               
               
                  Komisijas loceklis
               
               Karmenu VELLA
            
         
         
            (1)  OV L 27, 30.1.2010., 1. lpp.
         
         
            (2)  Komisijas 2012. gada 16. augusta Lēmums 2012/481/ES par ekoloģiskajiem kritērijiem ES ekomarķējuma piešķiršanai apdrukātam papīram (OV L 223, 21.8.2012., 55. lpp.).
         
            (3)  Komisijas 2014. gada 23. jūnija Lēmums 2014/391/ES par ekoloģisko kritēriju noteikšanu ES ekomarķējuma piešķiršanai gultas matračiem (OV L 184, 25.6.2014., 18. lpp.).
         
            (4)  Komisijas 2014. gada 24. oktobra Lēmums 2014/763/ES, ar ko nosaka ekoloģiskos kritērijus ES ekomarķējuma piešķiršanai absorbējošiem higiēnas produktiem (OV L 320, 6.11.2014., 46. lpp.).
         
            (5)  Komisijas 2014. gada 9. decembra Lēmums 2014/893/ES, ar ko nosaka ekoloģiskos kritērijus ES ekomarķējuma piešķiršanai noskalojamiem kosmētikas līdzekļiem (OV L 354, 11.12.2014., 47. lpp.).
         
            (6)  Komisijas ziņojums Eiropas Parlamentam un Padomei par pārskatu par to, kā tiek īstenota Eiropas Parlamenta un Padomes 2009. gada 25. novembra Regula (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS) un Eiropas Parlamenta un Padomes 2009. gada 25. novembra Regula (EK) Nr. 66/2010 par ES ekomarķējumu (COM(2017) 355 final).